text: 5।2।99 - फेनादिलच् च\n5।2।99 फेनादिलच् च\nफेनादिलच् च 🔊\nफेनात् (पञ्चम्येकवचनम्) , इलच् (प्रथमैकवचनम्) , च (अव्ययम्)\nअस्मिन् 5।2।94 (सप्तम्येकवचनम्) , इति 5।2।94 (अव्ययम्) , मतुँप् 5।2।94 (प्रथमैकवचनम्) , अस्ति 5।2।94 (क्रियापदम्) , अस्य 5।2।94 (षष्ठ्येकवचनम्) , तत् 5।2।94 (प्रथमैकवचनम्) , अन्यतरस्याम् 5।2।96 (सप्तम्येकवचनम्) , लच् 5।2।96 (प्रथमैकवचनम्)\n"तत् अस्य, अस्मिन् अस्ति इति" (इति) फेनात् इलच्, लच्, मतुँप् अन्यतरस्याम्\n"अस्य अस्ति" तथा "अस्मिन् अस्ति" एतयोः अर्थयोः प्रथमासमर्थात् "फेन" शब्दात् लच्, इलच् तथा मतुँप् प्रत्ययाः भवन्ति ।\nप्रथमासमर्थात् फेन (= foam) अस्मात् शब्दात् मतुबर्थे (= तत् अस्य अस्ति / तत् अस्मिन् अस्ति एतयोः अर्थयोः) "इलच्" प्रत्ययः अनेन सूत्रेण पाठ्यते । सूत्रे "च" इति निर्दिश्यते, अतः पूर्वसूत्रात् "लच्" तथा "अन्यतरस्याम्" एतौ द्वौ शब्दौ अनुवर्तेते । इत्युक्ते, फेन-शब्दात् लच् तथा इलच् - द्वावपि विकल्पेन भवितुम् अर्हतः । पक्षे औत्सर्गिकः मतुँप्-प्रत्ययः अपि भवति ।\n1. फेनः अस्य अस्ति सः = फेन + इलच् → फेनिल ।\n2. फेनः अस्य अस्ति सः = फेन + लच् → फेनल ।\n3. फेनः अस्य अस्ति सः = फेल + मतुँप् → फेनवत् ।\nत्रयः अपि एते शब्दाः "फेनक" (soap) अस्मिन् अर्थे प्रयुज्यन्ते ।\nफेनशब्दातिलच् प्रत्ययो भवति मत्वर्थे। चकारात् लच् च। अन्यतरस्याम् ग्रहणम् मतुप् समुच्चयार्थं सर्वत्र एव अनुवर्तते। हेनिलः, फेनलः, फेनवान्।\nचाल्लच् । अन्यततरस्यांग्रहणं मतुप्समुच्चयार्थमनुवर्तते । फेनिलः । फेनलः । फेनवान् ॥\nफेनादिलच् च - फेनादिलच्च । "मत्वर्थ" इति शेषः । चाल्लजिति । संनिहितत्वादिति भावः । नन्वेवं सति मतुब् नैव स्यादित्यत आह  -  अन्यतरस्यांग्रहणमिति । सिघ्मादिसूत्रे व्याख्यातमिदम् ।
  